google/wiki40b huggingface dataset:
विश्वप्रपंच

विश्वप्रपंच, जर्मनी के प्रसिद्ध प्राणिशास्त्री और भौतिकवादी दार्शनिक एर्न्स्ट हेक्केल की पुस्तक रिड्ल ऑफ द युनिवर्स का आचार्य शुक्ल द्वारा किया गया हिन्दी अनुवाद है।
ब्रिसलकोन चीड़

विवरण

ब्रिसलकोन चीड़ पहाड़ों पर १,७०० से ३,४०० मीटर (५,६०० से ११,२०० फ़ुट) की ऊँचाईयों पर वृक्ष रेखा से ज़रा नीचे मिलता है। यह छोटे समूहों में उगते हैं। इन स्थानों पर ठण्ड, शुष्क ज़मीन, तेज़ हवाओं और वर्ष में अच्छे मौसम की छोटी अवधि की वजह से बहुत धीरे उगते हैं। जहाँ आम चीड़ की पतली तीलियाँ जल्दी ही सूखकर झड़ जाती हैं वहाँ ब्रिसलकोन की तीलियाँ चालीस सालों तक पेड़ पर उगती रह सकती हैं। इनसे पेड़ की अंतिम टहनियों के अंत पर यह पाँच-पाँच के समूह में उग रही तीलियाँ उन्हें बोतल साफ़ करने वाले ब्रुशों का रूप दे देती हैं।
इन पेड़ों की लकड़ी बेहद घनी और सख़्त होती है जिस से कीड़े, फ़ंगस और अन्य हानिकारक जीव इसपर आसानी से हमला नहीं कर सकते। इन पेड़ों की लम्बी उम्र का एक राज़ उनकी लकड़ी की सख़्ती भी है। यदि पेड़ मर जाए या उसकी कोई शाख़ टूट जाए तो वह आम पेड़ों की लकड़ी की तरह सड़ती नहीं बल्कि पत्थर की तरह हवा, पानी व बर्फ़ से अजीब-अजीब शक्लें ले लेती है। मरा हुआ ब्रिसलकोन चीड़ का पेड़ भी दशकों तक अपनी जड़ों पर खड़ा रह सकता है।
रघुराम राजन

प्रारम्भिक जीवन

रघुराम राजन का जन्म भारत के भोपाल शहर में 3 फ़रवरी 1963 को हुआ था। 1985 में उन्होंने भारतीय प्रौद्योगिकी संस्थान, दिल्ली से इलेक्ट्रिकल इंजीनियरिंग में स्नातक डिग्री हासिल की। इण्डियन इंस्टीट्यूट ऑफ मैनेजमेण्ट, अहमदाबाद से उन्होंने 1987 में एम॰बी॰ए॰ किया। मैसाचुसेट्स इंस्टीट्यूट ऑफ टेक्नोलॉजी से 1991 में उन्होंने अर्थशास्त्र विषय में पीएच॰डी॰ की।

प्रकाशन

2004 में उनकी पुस्तक सेविंग कैपिटलिज्म फ्रॉम कैपिटलिस्ट प्रकाशित हुई जिसके सह लेखक थे उनके साथी शिकागो बूथ के प्रोफेसर लुईगी जिन्गैल्स। उनके लेख जर्नल ऑफ फाइनेंशियल इकोनॉमिक्स, जर्नल ऑफ फाइनेंस और ऑक्सफोर्ड रिव्यू ऑफ इकोनॉमिक पॉलिसी में प्रकाशित हुए। उनकी दूसरी पुस्तक फाल्ट लाइन्स: हाऊ हिडेन फैक्टर्स स्टिल थ्रेटेन्स द वर्ल्ड इकोनॉमी? 2010 में प्रकाशित हुई थी, जिसे फाईनैंशियल टाईम्स-गोल्डमैन सैक ने 2010 की अर्थ-व्यापार श्रेणी की सर्वोत्तम पुस्तक के सम्मान से नवाज़ा।

गवर्नर के रूप में कार्यकाल

4 सितम्बर 2013 को पदभार ग्रहण करने के बाद अपने प्रथम भाषण में ही राजन ने भारतीय बैंकों की नयी शाखाएँ खोलने के लिये लाईसेंस प्रणाली की समाप्ति की घोषणा कर दी।
बिजौली गाँव, अतरौली (अलीगढ़)

यातायात

यहाँ पर उत्तर प्रदेश परिवहन की बसों से लेकर टागे औटो इत्यादि यातायात के सुलभ और अच्छे माध्यम है।

आदर्श स्थल

यहा पर एक अति प्राचीन मन्दिर जिसे पातालेश्वर महादेव मन्दिर के नाम से जाना जाता है। कहा जाता है की बहुत समय पहले एक ब्यक्ति के द्वारा लकड़ी काटते हुए शिव लिग में कुल्हाड़ी के लग जाने दूध की धार बहने लगी तभी से भोले बाबा की कृपा नगर पर बनी हुई है।

शिक्षा

बिजौली में इण्टर तक की पढ़ाई के लिए कई उत्तम कॉलेज व स्कूल पढने के लिए यहा पर छात्रो के साथ छात्राओ के बारे में भी सोचा गया है। इसलिए यहा ग्राम के मध्य में कन्या स्कूल भी है।
पी. के. सावंत

पी. के. सावंत (उर्फ बालासाहेब सावंत) महाराष्ट्र राज्य से भारतीय राष्ट्रीय कांग्रेस के राजनीतिज्ञ थे। मुख्यमंत्री मारोतराव कन्नमवार की मृत्यु के बाद वे २५ नवंबर १९६३ से ४ दिसंबर १९६३ तक महाराष्ट्र के मुख्यमंत्री रहे और इस पद पे सबसे कम सेवाअवधि (१० दिन) के मंत्री बने।
जी८

आलोचना और प्रदर्शन

समूह-8 की आर्थिक नीतियों को लेकर दुनिया भर में आलोचना हो रही है।..
भीलांगना

भीलांगना उत्तर भारत के उत्तराखंड राज्य की एक नदी है। इसके और भागीरथी नदी के संगम पर टिहरी बाँध परियोजना बनायी गयी है। इस परियोजना की कल्पना १९५३ मे की गई थी और अंततः यह २००७ में पूरी हुई।
दण्ड प्रक्रिया संहिता, १९७३ (भारत)

दण्ड प्रक्रिया संहिता, १९७३ (Code of Criminal Procedure, 1973) भारत में आपराधिक कानून के क्रियान्यवन के लिये मुख्य कानून है। यह सन् १९७३ में पारित हुआ तथा १ अप्रैल १९७४ से लागू हुआ। 
'सीआरपीसी' दंड प्रक्रिया संहिता का संक्षिप्त नाम है। जब कोई अपराध किया जाता है तो सदैव दो प्रक्रियाएं होती हैं, जिन्हें पुलिस अपराध की जांच करने में अपनाती है। एक प्रक्रिया पीड़ित के संबंध में और दूसरी आरोपी के संबंध में होती है। सीआरपीसी में इन प्रक्रियाओं का ब्योरा दिया गया है। 'आइपीसी' भारतीय दंड संहिता का संक्षिप्त नाम है।
कुछ प्रकार के मानव व्यवहार ऐसे होते हैं जिसकी कानून इजाजत नहीं देता। ऐसे व्यवहार करने पर किसी व्यक्ति को उनके परिणामों का सामना करना पड़ता है। खराब व्यवहार को अपराध या गुनाह कहते हैं और इसके परिणाम को दंड कहा जाता है। जिन व्यवहारों को अपराध माना जाता है उनके बारे में और हर अपराध से संबंधित दंड के बारे में ब्योरा मुख्यतया आइपीसी में दिया गया है।
जब कोई अपराध किया जाता है, तो सदैव दो प्रक्रियाएं होती हैं, जिन्हें पुलिस अपराध की जांच करने में अपनाती है। एक प्रक्रिया पीड़ित के संबंध में और दूसरी आरोपी के संबंध में होती है। सीआरपीसी में इन दोनों प्रकार की प्रक्रियाओं का ब्योरा दिया गया है।दंड प्रक्रिया संहिता के द्वारा ही अपराधी को दंड दिया जाता है !
मंगोलपुरी

मंगोलपुरी पश्चिमी दिल्ली में स्थित एक क्षेत्र है
बड़जाती

बड़जाती एक जाट गोत्र है।
एम॰ एस॰ धोनी: द अनटॉल्ड स्टोरी

कहानी

यह कहानी भारतीय क्रिकेट खिलाड़ी महेंद्र सिंह धोनी के जीवन पर बनी है। जिसकी भूमिका सुशांत सिंह राजपूत निभा रहे हैं।
स्वाधिष्ठान चक्र

स्वाधिष्ठान चक्र तंत्र और योग साधना की चक्र संकल्पना का दूसरा चक्र है। स्व का अर्थ है आत्मा। यह चक्र त्रिकास्थि (पेडू के पिछले भाग की पसली) के निचले छोर में स्थित होता है। इसका मंत्र वम (ङ्क्ररू) है।

विषेशता

स्वाधिष्ठान चक्र मानव के विकास के दूसरे स्तर का द्योतक है। इसी में चेतना की शुद्ध, मानव चेतना की ओर उत्क्रांति का प्रारंभ होता है। यह अवचेतन मन का वह स्थल है जहां हमारे अस्तित्व के प्रारंभ में गर्भ से सभी जीवन अनुभव और छायाएं जमा रहती हैं। स्वाधिष्ठान चक्र की जाग्रति स्पष्टता और व्यक्तित्व में विकास लाती है।
भूवैज्ञानिक काल

भूवैज्ञानिक काल (geological age) पृथ्वी के प्राकृतिक भूवैज्ञानिक इतिहास का एक भाग होता है। भूवैज्ञानिकों ने इस इतिहास को चार इओनों में विभाजित करा है, जो सभी आधे अरब वर्ष या उस से अधिक लम्बे हैं। यह इओन स्वयं महाकल्पों में विभाजित हैं, जो आगे कल्पों में बंटे हुए हैं। यह कल्प स्वयं युगों में बंटे हैं, जो आगे कालों में बंटे हैं।
सिपाही बहादुर सरकार

सिपाही बहादुर सरकार भारत के प्रथम स्वतंत्रता संग्राम के दौरान 6 अगस्त 1857 को मध्य प्रदेश की सीहोर छावनी में विद्रोह के बाद स्थानीय सिपाहियों द्वारा स्थापित अपनी स्वतंत्र सरकार का नाम था। मेरठ की क्रान्ति का असर मध्य भारत में भी आया और मालवा के सीहोर में अंग्रेज पॉलीटिकल ऐजेन्ट का मुख्यालय होने के कारण यहां के सिपाहियों ने भी विद्रोह कर दिया और इस छावनी को पूरी तरह अंग्रेजों से मुक्त करवा लिया। 
किंतु यह सरकार मात्र ६ महीने ही चली। झांसी की रानी के विद्रोह को कुचलने के लिए बर्बर कर्नल हिरोज को एक बड़े लाव लश्कर के साथ भेजा गया। इन्दौर में सैनिकों के विद्रोह को कुचलने के बाद कर्नल हिरोज 13 जनवरी 1858 को सीहोर पहुंचा और अगले दिन 14 जनवरी 1858 को 356 विद्रोही सिपाहियों को सीहोर की सीवन नदी के किनारे घेर कर गोलियों से छलनी कर दिया।
क्रांतिकारियों के इस सामूहिक हत्याकाण्ड के बाद सीहोर छावनी पर पुनः अंग्रजों का आधिपत्य हो गया। इस बर्बर हत्याकांड के कारण इस स्थान को मालवा के जलियांवाला के रूप में जाना जाता है।
गाल प्रदेश

गाल प्रदेश यानी वर्तमान का नाम फ्रांस
राजधानी--पेरिस
बरौली गाँव, अतरौली (अलीगढ़)

आदर्श स्थल

== शिक्षा ==बरौली गाँव की इंटर कॉलेज के मुस्लिम विद्यार्थियों ने 15 अगस्त 2015 को स्वतंत्रता दिवस के आयोजन में पाकिस्तान जिंदाबाद के नारे लगाये जिससे उनका पाकिस्तान प्रेम उजागर होता है।।
मागदेबुर्ग

मागदेबुर्ग शहर सैक्सोनी आनहाल्ट सूबे की राजधानी है। यह एल्बे नदी पर बसा बंदरगाह भी है। इसका बडे़ पैमाने पर विकास शुरू हुआ था लेकिन तेज़ी से बदला ये शहर आज पर्यटकों और ख़रीदारों से पटा रहता है। दसवीं शताब्दी में बादशाह ओटो प्रथम ने यहां अपना निवास स्थापित किया था। मध्ययुग में ये शहर राजनीति और संस्कृति का केंद्र था। युद्धों के अनथक दौर से जूझता लुटता पिटता शहर द्वितीय विश्वयुद्ध में ऐसा युद्ध की भेंट चढ़ा कि अस्सी फीसद शहर बरबाद हो गया।
युद्ध की छायाओं और उसकी वास्तविकता से लंबे समय तक घिरे रहे मागदेबुर्ग में निर्माण शुरू हुआ दूसरे विश्व युद्ध के बाद. लेकिन इसे निर्णायक पहचान मिली दोनों जर्मनी के फिर से एक हो जाने के बाद. उसके बाद भी कई साल तक यहां पुनर्निर्माण का काम चलता रहा। छिटपुट तौर पर ये जारी है। कुछ समय पहले तक उदास ग्रे इमारतें दिखती थीं, आज सब कुछ बदल गया है। शॉपिंग सेंटर, मल्टीप्लेक्स थियेटर, रेस्तरां और कैफे ने शहर की तस्वीर बदल दी है। मागदेबुर्ग में ज़िंदगी लौट आयी है।
मुख्य रेलवे स्टेशन से चंद कदमों के फ़ासले पर है-ब्राइटेन वेग, पैदल पथ इलाक़ा जिस पर खरीदारों की भीड़ उमड़ी रहती है। ये सड़क तेज़ी से बदलते शहर की गवाह है। एक तरफ़ रंगीन शीशों के भीतर नया साजो सामान सामग्रियां सजी हैं, फास्ट फूड के लुभावने रेस्तरां हैं। तो दूसरी तरफ़ अतीत की बोझिल यादों को समेटे एक सड़क है। यहां स्लैब वाली गैर रिहायशी और उपेक्षित इमारतों की कतार हैं। घटती आबादी और बढ़ती बेरोज़गारी
1989 में कोई दो लाख अस्सी हज़ार लोग माग्देबुर्ग में रहते थे। आज वो संख्या सिर्फ दो लाख तीस हज़ार रह गयी है। इस पलायन की वजह. कम्युनिस्ट दौर में शहर एक प्रमुख औद्योगिक केंद्र था। जर्मनी के फिर से एकीकरण के बाद व्यापार सिस्टम और फैक्ट्रियां प्रतिस्पर्धा पर खरे नहीं पाये गये और उन्हें बंद कर दिया गया। कई लोगों की नौकरियां छिन गयीं। इस वजह से बेरोज़गारी की दर में करीब 20 फीसदी का इज़ाफा हो गया। काम की तलाश में मागदेबुर्ग के कई नागरिक पश्चिम जर्मनी का रुख़ करने लगे। इनमें युवाओं की तादाद ज़्यादा रही है।
मागदेबुर्ग के लोगों और सैलानियों के लिए शहर में उठने बैठने और घूमने लायक कुछ निराली जगहें हैं। जैसे एल्बे नदी का किनारा और बेशुमार बागीचे। गर्मियों में इन जगहों पर भीड़ उमड़ी रहती है। चाहे वो रोटेहॉर्नपार्क में स्केटिंग हो, हैरेनक्रुगपार्क में साईकिल की सैर हौ या लकड़ी के बने मिलेनियम टॉवर के आसपास पैदल सैर हो। इसी पार्क में बुंदेसगारटनशाऊ 1999 हुआ था। यानी बागों का सालाना शो. एल्बे नदी में उतरने के शौकीनों के लिए जहाज भी हैं और उनके बेड़े का नाम है वाइज़े फ्लोटे यानी श्वेत बेड़ा.
मागदेबुर्ग में सांस्कृतिक चहलपहल भी कम नहीं। रात और दिन ये सरगर्मी रहती है। अपनी कठपुतली कला के लिए तो मागदेबुर्ग प्रसिद्ध है ही. कठपुतली थियेटर के कलाकारों का शहर में अपना एक समृद्ध रचना संसार है और उसे देखने परखने उसकी सराहना करने वालों का तांता लगा रहता है। इनमें बच्चे भी हैं बड़े भी. आम आदमी भी और कला विशेषज्ञ भी. इन कठपुतली नृत्य-नाट्य रचनाओं में जर्मनी की किंवदंतियां औऱ लोककथाएं शामिल हैं। बच्चों की क्लासिक कहानियां जैसे माक्स और मोरित्स और हांस क्रिश्चियन एंडरसन और ग्रिम बंधुओं की लिखी परीकथाएं, कठपुतली नाच में उतर आती हैं।
मागदेबुर्ग अपनी कला और कुदरत के दम पर अपनी पहचान को संजो कर रखने वाला शहर है। युद्धों के घाव से छलनी शहर को हर पल रात और दिन सुकून और ठंडक देती हुई बहती है एल्बे नदी. एक शहर के पास भले ही कुछ न हो लेकिन एक नदी तो हो। मागदेबुर्ग के पास वो है।
ममता पुजारी

प्रारंभिक जीवन

ममता पुजारी का जन्म १९८६ में एक हिंदू परिवार में कर्नाटक के उडुपी में कर्कला तालुक जिले में एक किसान बोजा पुजारी और किट्टी पुजारी के घर हुआ था। वह वर्तमान में भारतीय रेल के दक्षिण मध्य रेलवे क्षेत्र द्वारा कार्यरत है। ममता ने हर्मंडे और अजेकर में अपनी पढ़ाई समाप्त की और गोकर्णथा कॉलेज, मंगलौर से स्नातक की उपाधि प्राप्त की।

करियर

अपने स्कूल के दिनों से ही वह वालीबल, शॉट पुट, और कबड्डी जैसे खेलो में सक्रिय रूप से शामिल थी। लेकिन यह कबड्डी के लिए एक जूनून था जों की क्लिंचेर था। उन्होंने तिरुनेलवेली में आयोजित अंतर्राष्ट्रीय मैच में मैंगलोर यूनिवर्सिटी का प्रतिनिधित्व किया। उन्होंने स्वर्ण पदक जीता व उन्होंने हगीत और दादर में आयोजित खुली कबड्डी टूर्नामेंट में पदक भी जीते।
दक्षिण अफ्रीका में आर्य समाज

स्वामी दयानन्द सरस्वती की शिक्षाएँ दक्षिण अफ्रीका में २०वीं शती के आरम्भ में पहुँचीं। वहाँ भी आर्य समाज ने भारतीयों को अपने संस्कृति एवं विरासत पर गर्व करने की शिक्षा दी और सामाजिक सुधार एवं शिक्षा के प्रसार का कार्य किया।
विल्पट्टू राष्ट्रीय उद्यान

इतिहास

महावंश ने रिकॉर्ड किया कि 543 ईसा पूर्व में राजकुमार विजय तंबपनी में उतरे थे जिन्हें अब कुद्रिमलाई प्वाइंट (हॉर्स प्वाइंट) के नाम से जाना जाता है। उन्होंने कुवेनि से विवाह किया और सिंहला राष्ट्र की स्थापना की। 1905 में इस क्षेत्र को एक अभयारण्य नामित किया गया था और 1938 में इसे राष्ट्रीय उद्यान की स्थिति में ग्रेड बढ़ाया गया।

मौसम

यहां कि वार्षिक वर्षा लगभग 1000 मिलीमीटर है और वार्षिक तापमान लगभग 27.2 डिग्री है। मार्च में पूर्व मानसून और पूर्वोत्तर मानसून (दिसंबर - फरवरी) बारिश के मुख्य स्रोत हैं।

वनस्पति और जीव

विल्पाट्टू श्रीलंका के उत्तर पश्चिमी तट निचले शुष्क क्षेत्र में स्थित है। विल्पाट्टू में कई प्रकार की वनस्पतियां मिलती हैं। विल्पट्टू राष्ट्रीय उद्यान के भीतर स्तनधारियों की 31 प्रजातियों की पहचान की गई है। हाथी, तेंदुए, स्लोथ बीयर, भैंस, नेवला जैसे स्तनधारियों और छोटे कॉर्मोरेंट, श्रीलंकाई जंगलफॉउल, उल्लू, महाश्येन, भारतीय मोर, कलगीदार सर्प चील, बैंगनी हेरोन, पिंटेल (अनास एक्यूटा), स्पूनबिल, ब्लैक-हेड इब्स, कोयल आदि पक्षियों ने भि यहाँ रहति हैं। मुग्गेर् मगरमच्छ, मॉनीटर छिपकली (वाराणस बेंगलेंसिस), भारतीय कोबरा और फ्लैप-गोले कछुए उद्यान में रहने वाले आम सरीसृप हैं।

गैलरी

राष्ट्रीय उद्यान के भीतर ली गई जानवरों की तस्वीरें।
दाऊद निर्माता

दाऊद निर्माता (जॉर्ज. დავით აღმაშენებელი, दविथ् अग़्माशेनेबेली, 1073 - 1125) — जॉर्जियाई बग्रतीओनी राजवंश का महाराजा, मध्यकालीन ट्रांसकाकेशिया के सब से विख्यात राजनीतिज्ञों में से एक था।
दाऊद निर्माता ने तत्कालीन छोटी-छोटी जॉर्जियाई रियासतों को एक केंद्रीकृत राज्य के रूप में संगठित कर दिया, उसे सेलजूक़ों की सत्ता से स्वाधीन किया, राजधानी को खुथाइसी से थ्बिलीसी में स्थानांतरित कर दिया तथा गेलाथी अकादमी की स्थापना की, जिसके कारण जनता ने उसे निर्माता की उपाधि से सम्मानित किया।
मेरठ षड्यंत्र मामला

मेरठ षड्यंत्र मामला एक विवादास्पद अदालत का मामला था। मार्च १९२९ में ब्रिटिश सरकार ने ३१ श्रमिकनेताओ को बंदी बना लिया तथा मेरठ लाकर उन पर मुक़दमा चलाया। इन पर आरोप लगाया गया कि ये सम्राट को भारत की प्रभुसत्ता से वंचित करने का प्रयास कर रहे थे। इससे श्रमिक आंदोलन पर नकारात्मक प्रभाव पड़ा।
प्राणचंद चौहान

प्राणचंद चौहान भक्तिकाल के कवि थे। वे रामायण महानाटक के रचयिता। इनके व्यक्तित्व पर पर्याप्त विवरण नहीं मिलता है।
पं. रामचंद्र शुक्ल के अनुसार, संस्कृत में रामचरित संबंधी कई नाटक हैं। जिनमें कुछ तो नाटक के साहित्यिक नियमानुसार हैं और कुछ केवल संवाद रूप में होने के कारण नाटक कहे गए हैं। इसी पिछली पद्धति पर संवत 1667 (सन् 1610ई.) में प्राणचंद चौहान रामायण महानाटक लिखा।
फुलकारी

कला का प्रतीक

पुराने समय में बचपन में ही लड़कियां इस कला को सीख लेती थी और अपनी शादी के लिए दहेज बनाने लगती थी। यह लड़की की शख्शीअत की कला का प्रतीक मानी जाती थी।
भाषा अपनी भाव पराये

भाषा अपनी भाव पराये हरिवंश राय बच्चन की एक कृति है।
स्वामी रामनरेशाचार्यजी महाराज

स्वामी रामनरेशाचार्य जी महाराज- स्वामीजी सगुण एवं निर्गुण रामभक्ति परंपरा और रामानंद सम्प्रदाय के मूल आचार्यपीठ-श्रीमठ, काशी के वर्तमान पीठाधीश्वर हैं। वर्ष १९८८ में उन्हें जगदगुरु रामानंदाचार्य के पद पर प्रतिष्ठित किया गया। इनका जन्म वसंत पंचमी के दिन बिहार के भोजपुर जिलान्तर्गत परसियां गांव में हुआ। आरंभिक शिक्षा गांव में पायी और 12 साल की उम्र में घर छोड़कर वाराणसी चले गये। तब से आजतक घर वापस नहीं लौटे.
स्वामीजी, वेद-पुराणों के मर्मज्ञ हैं और छह दर्शनशास्त्रों में इन्होंने सर्वोच्च उपाधियां अर्जित की है। इन्हें देश में न्यायशास्त्र का आधिकारिक विद्वान माना जाता है। रामानंदाचार्य पद पर प्रतिष्ठित होने से पहले इन्होंने हरिद्वार के उस कैलास आश्रम में वर्षों तक अध्यापन का कार्य किया, जिसे संस्कृत विद्वानों की पाठशाला कहा जाता है। इनके पढ़ाये हुए अनेक लोग देश के विभिन्न विश्वविद्यालयों में संस्कृत के प्राध्यापक हैं और कई लोग मठ-मंदिरों में प्रधान की हैसियत से देश-धर्म की सेवा में संलग्न हैं। अयोध्या के श्रीराम जन्मभूमि पर मंदिर निर्माण के लिए स्वामीजी ने देशभर में पद यात्राएं की और आंदोलन के अगुवा संतों में रहे। पूर्व प्रधानमंत्री पीवी नरसिम्हाराव ने जब अयोध्या का मुद्दा सुलझाने के लिए रामालय ट्रस्ट का गठन किया तो स्वामी रामनरेशाचार्य को उसका प्रमुख संयोजक बनाया गया। द्वारकापीठ के शंकराचार्य स्वामी स्वरुपानंदजी महाराज और श्रृंगेरीपीठ के शंकराचार्य स्वामी भारती तीर्थ भी रामालय ट्रस्ट में थे। स्वामी रामनरेशाचार्य हर साल विधिपूर्वक चातुर्मास व्रत का अनुष्ठान करते हैं। इस दौरान पड़ने वाले तमाम व्रत-त्यौहारों के मौके पर भव्य आयोजन होते हैं। तुलसी जयंती, नंद उत्सव और सावन में हरेक सोमवार को भगवान शंकर का विधि-विधान से अभिषेक किया जाता है। चातुर्मास के दौरान संत सम्मेलन, सामूहिक भंड़ारा और पधरावनी जैसे कार्यक्रम चलते रहते हैं। श्रीमठ आने के तुरंत बाद उन्होंने स्वामी रामानंदाचार्य के नाम पर एक राष्ट्रीय पुरस्कार आरंभ किया जिसके तहत हर साल हिन्दी -संस्कृत के एक जाने-माने विद्वान को एक लाख रुपया और प्रशस्ति पत्र प्रदान किया जाता है।
[[चित्र:]]आचार्यश्री के पहल और प्रयास से आद्य जगद्गुरु स्वामी रामानंद के नाम पर डाक टिकट भारत के तत्कालीन राष्ट्रपति के आर नारायणन ने जारी किया। वे साल के अघिकांश समय सनातन धर्म के प्रचार-प्रसार और रामानंद सम्प्रदाय को संगठित करने के लिए यात्राएं करते रहते हैं।
श्रीमठ के वर्तमान पीठासीन आचार्य स्वामी रामनरेशाचार्य जी भी स्वामी रामानंदाचार्च की प्रतिमूर्ति जान पड़ते हैं। उनकी कल्पनाएं, उनका ज्ञान, उनकी वग्मिता और सबसे अच्छी उनकी उदारता और संयोजन चेतना ऐसी है कि यह विश्वास किया जाता है कि स्वामी रामानंद का व्यक्तित्व कैसा रहा होगा। वर्तमान जगद्गुरू रामानंदाचार्च पद प्रतिष्ठित स्वामी रामनरेशाचार्य जी महाराज के सत्प्रयासों का नतीजा है कि श्रीमठ से कभी अलग हो चुकी कबीरदासीय, रविदासीय, रामस्नेही, प्रभृति परंपराएं वैष्णवता के सूत्र में बंधकर श्रीमठ से एकरूपता स्थापित कर रही है। कई परंपरावादी मठ -मंदिरों की इकाईयां श्रीमठ में विलीन हो रही हैं। तीर्थराज प्रयाग के दारागंज स्थित आद्य जगद्गुरू रामनंदाचार्य का प्राकट्यधाम भी इनकी प्रेरणा से फिर भव्य स्वरूप में प्रकट हुआ है। देवभूमि हरिद्वार में दुनिया का सबसे बड़ा श्रीराममंदिर निर्माणाधीन है। उनकी योजना ऐसे हीं राम मंदिर भारत के चारो कोनों और सभी रामतीर्थों में बनाने की है।
महाराज ने राम भाव को बढ़ावा देते हुए कई लोगो को मोक्ष का मार्गदर्शन दिखाते हुए अनेक रामभावी कार्य किये है इनका इस पावन भूमि पर जन्म रामभव को विकसित करने हेतु हुआ अगर हर व्यक्ति मन
अनुपालन (दवा)

दवा में, अनुपालन (पालन या सामंजस्य भी) रोगियों उस अवस्था को वर्णित करता है, जब उसे चिकित्सा सलाह लेने की आवश्यकता होती है। अधिकांशतः, यह औषध या दवा अनुपालन का संदर्भ देता है, लेकिन इसका उपयोग चिकित्सा उपकरणों जैसे सम्पीडन स्टॉकिंग्स, पुराने घाव की देखभाल, स्व निर्देशित-भौतिक चिकित्सा अभ्यास, या परामर्श देने या अन्य उपचारों के लिए किया जा सकता है मरीज और स्वास्थ्य-सेवा प्रदाता दोनों के अनुपालन और एक सकारात्मक चिकित्सक रोगी रिश्ता को प्रभावित करते हैं, जो कि अनुपालन में सुधार का सबसे महत्त्वपूर्ण कारक है, यद्यपि दवा के पर्चे का उच्च लागत भी प्रमुख निभाता है एक.
गैर-अनुपालन स्वास्थ्य देखभाल के प्रभावी वितरण के लिए एक प्रमुख बाधा है। विश्व स्वास्थ्य संगठन का अनुमान यह संकेत देता है कि विकसित देशों में रहने वाले गंभीर रोगों से पीड़ित लगभग 50 % रोगी इन उपचार अनुशंसाओं का अनुसरण करते हैं। विशेष रूप से, मधुमेह दरों को कम अस्थमा के लिए उपचार का पालन करने के लिए और उच्च रक्तचाप हैं सोचा था कि उन परिस्थितियों का बोझ काफी हद तक मानव और आर्थिक योगदान करने के लिए।  अनुपालन दरों को चिकित्सा साहित्य में अतिअनुमानित किया जा सकता है, क्योंकि अक्सर औपचारिक नैदानिक परीक्षण सेटिंग में अनुपालन उच्च हो जाता है, लेकिन "वास्तविक" सेटिंग में वह गिर जाता है।
अनुपालन करने के लिए प्रमुख बाधाओं में आधुनिक दवा परहेज की जटिलता, खराब "सेहत साक्षरता" और उपचार के लाभों के मनसिक बोध में कमी, चर्चा नहीं किए गए दुष्प्रभाव, दवा पर्चे की लागत और अप्रवीण संचार या रोगी और स्वास्थ्य-सेवा प्रदाता के बीच विश्वास की कमी शामिल हैं। अनुपालन में सुधार के प्रयास दवा पैकेजिंग को सरल बनाने, प्रभावी दवा अनुस्मारक प्रदान करने, रोगी शिक्षा में सुधार करने और दवाओं की संख्या की सीमा निर्धारित करने की ओर लक्ष्यीकृत है।

सामाजिक प्रभाव

डब्ल्यूएचओ का अनुमान है कि विकसित देशों में गंभीर रोगों से पीड़ित केवल 50 % रोगी ही उपचार अनुशंसाओं का पालन करते हैं। यह मरीज के स्वास्थ्य को प्रभावित कर सकता है और जब यह जीर्ण रोगों, प्रतिरोधी संक्रमण, या अनुपचारित मनोरोग बीमारी के गठन से जटिलताओं कारण बन जाता है, तब व्यापक समाज को प्रभावित कर सकता है। बारीकी से निगरानी किए गए अध्ययन के दौरान अनुपालन दर सामान्यतः वास्तविक-विश्व की परिस्तिथियों से उच्च होते हैं। उदाहरण के लिए, एक अध्ययन ने स्टैटिन के साथ उपचार की शुरुआत में 97 % अनुपालन दर की रिपोर्ट की है, लेकिन लगभग 50 % रोगियों ने छह माह के बाद शिकायतें दर्ज कराईं थी।

पर्चे भरने के लिए दर

जब एक स्वास्थ्य सेवा प्रदाता किसी रोगी के पास जाता है, तब हो सकता है कि वह रोगी के लिए दवा का एक पर्चा उसे दे, लेकिन सभी रोगी फार्मेसी पर दिए गए पर्चे को भर नहीं पाएंगे. अमेरिका में, 20-30% फार्मेसी में के नुस्खे कभी नहीं भरे जाते हैं।  मरीजों द्वारा दवा के नुस्खे नहीं भरे जाने के कई कारण हैं, जिनमें दवा की लागत, दवा की आवश्यकता पर संदेह या दवा के बजाय अपने स्वंय के देखभाल मापदंडों को प्राथमिकता देना शामिल हैं। दवा के नुस्खे का पालन न किए जाने में सबसे बड़ी बाधा उसकी लागत है। 1010 वयस्कों पर 2001 में एक अमेरिकी मे किए गए एक राष्ट्रव्यापी सर्वेक्षण में पाया गया कि 22% लोग उसके मूल्य के कारण पर्चा नहीं भरना चाहते हैं, जो कि पर्चा नहीं भरे जाने के 20-30% संपूर्ण दर के बराबर है।
सियाक रीजेन्सी

वायु

सियाक श्री इंद्रपुरा से नदी के माध्यम से सियाक से पेकनबरू जा सकते हैं। एक नाव है जो लगभग 2-4 घंटे यात्रा के समय सप्ताह में हर 4-5 बार संचालित करती है। पेकनबरू के अलावा, यह बंदरगाह बेंगलकालिस, सेलत पंजांग और बाटम (बटन बेंगाकलिस के माध्यम से) तक जाता है।

भूमि

नदी के रास्ते के अलावा, सियाक को सड़क के माध्यम से भी पारित किया जा सकता है, पेकनबरू से लगभग 3-4 घंटे की यात्रा है। इसके अलावा सियाक का एक पुल है जो सियाक को अपनी राजधानी से जोड़ता है जिसे सुल्तानत सीक के नामों में से एक तेंग्कू अगंग सुल्तान लतीफा नाम दिया जाता है। 11 अगस्त 2007 को इस पुल का उद्घाटन किया गया था और सुराबाया में सबसे लंबे पुल सुरमडू ब्रिज के निर्माण के बाद 2010 तक सबसे बडे पुल के रूप में माना जाने लगा।

पर्यटन

सियाक पर्यटनों में सियाक श्री इंद्रपुरा पैलेस शामिल है, सियाक के सल्तनत के लिए एक ऐतिहासिक महल है। महल बहुत मशहूर है, इतने सारे पर्यटक जो महल और गुड्स साम्राज्य की भव्यता को देखने के लिए जाते हैं जैसे सुल्तान, शाही भोजन की कुर्सियां ​​और अन्य ऐतिहासिक वस्तुओं से सुनहरी कुर्सी। यह महल सुबह 10 बजे से शाम 4 बजे तक खुला रहता है।
ड्रैगन्स: डेस्टिनी ऑफ़ फायर

कथानक

जॉन जॉन (मूल नाम: सींची) नाम वाला एक छोटा बैंगनी अजगर, जो मूल-रूप से घना-आबाद समुदाय में स्नेह से पले-बढ़े, उसने हमेशा यह माना कि वह अपने पंखवाले भाई-बहनों से थोड़ा अलग दिखता है। फलतः वह समय आया जब जॉन जॉन को अपने आप पर निर्भर होना था और अपने वास्तविक मूल की जानकारी प्राप्त करके अपने ही प्रश्नों के उत्तर देने थे। वास्तव में, इस छोटे से अजगर के लिए दुनिया अपेक्षाकृत बड़ी थी लेकिन वह अकेला नहीं था। उसे जॉन जॉन द्वारा बनाये गये नये दोस्तों से सहायता मिलती है और वह सभी रचनाओं के लिए एक बेहतर दुनिया की खोज करता है।
मोतियाबिंद

उपचार

वर्तमान में लेंस की पारदर्शिता को पुनर्स्थापित करने वाली कोई भी दवा उपलब्ध नहीं है। चश्मे मदद नहीं कर पाते क्‍योंकि प्रकाश की किरणें आंखों से पारित नहीं हो पाती हैं। शल्यक्रिया के द्वारा हटाना ही मोतियाबिंद के इलाज का एकमात्र तरीका है। मोतियाबिंद सर्जरी के विभिन्‍न प्रकार होते हैं। यदि दृष्टि केवल कुछ धुंधली हो तो मोतियाबिंद का इलाज करने की आवश्यकता नहीं होती है। बस चश्मे बदलने से दृष्टि के सुधार में मदद मिलती है, लेकिन केवल थोड़े समय के लिए। सर्जरी तब करनी चाहिए जब मरीज को अपनी पसंद की चीजें करने के लिए पर्याप्त दिखाई न दें।
गगन मै थाल

गगन मै थाल, रव चंद दीपक बने... यह आरती सिखों के प्रथम गुरु श्री गुरु नानक देव जी द्वारा उच्चारित है। उन्होंने यह आरती 1506 या 1508 में पूर्वी भारत की यात्रा के दौरान पुरी के श्री जगन्नाथ जी मंदिर में उच्चारण की थी। अमृतसर स्थित सिखों के तीर्थ स्थल श्री हरिमंदिर साहिब (स्वर्ण मंदिर) में प्रतिदिन संध्या समय रहरास साहिब के पाठ व अरदास के साथ यह आरती की जाती है।यह आरती मूल रूप मे गुरमुखी मे लिखी हुई है और सिखों के पवित्र आदि ग्रन्थ में शामिल है।
परंपरागत आरती से हट कर, इसमें सम्पूर्ण सृष्टि को ही परमात्मा की आरती में लीन कल्पित-प्रदर्शित किया गया है। आरती धनश्री राग में गायी जाती है जो संध्याकालीन राग है और गुरुग्रंथ साहिब की लगभग 115 रचनायें इस राग में निबद्ध हैं।

रवींद्रनाथ टैगोर के विचार

कई महान कविताओं व भारत के राष्ट्रगान के रचयिता आचार्य रवींद्रनाथ टैगोर से एक बार प्रख्यात फिल्म कलाकार बलराज साहनी, जो तब शांति निकेतन में अध्यापक थे, ने प्रश्न किया कि जिस प्रकार भारत का राष्ट्रगान उन्होंने लिखा है तो क्यों न सम्पूर्ण विश्व के लिए भी एक विश्वगान भी लिखें? इस पर उन्होंने कहा कि वह तो पहले ही लिखा जा चुका है, १६वीं शताब्दी में गुरु नानक के द्वारा। और यह मात्र इस विश्व ही नहीं, अपितु सम्पूर्ण ब्रह्माण्ड के लिए गान है। गुरुदेव टैगोर इस आरती से इतने प्रभावित थे कि उन्होंने स्वयं बांग्ला में इसका अनुवाद भी किया।

पाठ व अनुवाद

गुरु नानक ने अपनी आरती में परमात्मा के विराट स्वरुप का चित्रण किया है और कल्पना की है कि समस्त ब्रह्माँड ही उसकी पूजा में लीन है। आरती के प्रारंभिक बोल इस प्रकार हैं:
गगन मै थालु, रवि चंदु दीपक बने,

तारका मंडल, जनक मोती।

धूपु मलआनलो, पवण चवरो करे,

सगल बनराइ फुलन्त जोति॥

कैसी आरती होइ॥

भवखंडना तेरी आरती॥

अनहत सबद बाजंत भेरी॥

मूल गुरमुखी पाठ

ਗਗਨ ਮੈ ਥਾਲੁ ਰਵਿ ਚੰਦੁ ਦੀਪਕ ਬਨੇ ਤਰਿਕਾ ਮੰਡਲ ਜਨਕ ਮੋਤੀ ||

ਧੂਪੁ ਮਲਆਨਲੋ ਪਾਵਣੁ ਚਵਰੋ ਕਰੈ ਸਗਲ ਬਨਰਾਇ ਫੂਲੰਤ ਜੋਤੀ ||੧||

ਕੈਸੀ ਆਰਤੀ ਹੋਇ ਭਵਖੰਡਨਾ ਤੇਰੀ ਆਰਤੀ ||ਅਨਹਤਾ ਸਬਦ ਵਾਜੰਤ ਭੇਰੀ ||ਰਹਾਊ||

ਸਹਸ ਤਵ ਨੈਨ ਨਨ ਨੈਨ ਹੈ ਤੋਹਿ ਕਉ ਸਹਸ ਮੂਰਤਿ ਨਨਾ ਏਕ ਤੋਹੀ ||

ਸਹਸ ਪਦ ਬਿਮਲ ਨਨ ਏਕ ਪਦ ਗੰਧ ਬਿਨੂ ਸਹਸ ਤਵ ਗੰਧ ਆਇਵਿ ਚਲਤ ਮੋਹੀ||੨||

ਸਭ ਮਹਿ ਜੋਤਿ ਜੋਤਿ ਹੈ ਸੋਈ ||ਤਿਸ ਕੈ ਚਾਨਣੁ ਹੋਇ ||

ਗੁਰ ਸਾਖੀ ਜੋਤਿ ਪਰਗਟੁ ਹੋਇ ||ਜੋ ਤਿਸੁ ਭਾਵੈ ਸੁ ਆਰਤੀ ਹੋਇ ||੩|| 

ਹਰਿ ਚਰਣ ਕਮਲ ਮਕਰੰਦ ਲੋਭਿਤ ਮਨੋ ਆਨਦਿਨੋ ਮੋਹਿ ਆਹਿ ਪਿਆਸਾ ||

ਕ੍ਰਿਪਾ ਜਲੁ ਦੇਹਿ ਨਾਨਕ ਸਾਰਿੰਗ ਕਉ ਹੋਇ ਜਾ ਤੇ ਤੈਰੇ ਨਾਮਿ ਵਾਸਾ ||

ਹਰਿ ਚਰਣ ਕਮਲ ਮਕਰੰਦ ਲੋਭਿਤ ਮਨੋ ਅਨਦਿਨੋ ਮੋਹਿ ਆਹੀ ਪਿਆਸਾ॥੪||ਧਨਾਸਰੀ ਮ:੧

अर्थ

आकाश रूपी आरती के थाल में सूर्य और चंद्र दीपक के समान प्रज्ज्वलित हैं, तारा मंडल मोतियों की तरह शोभायमान हैं। मलय पर्वत से आती चंदन की सुगंध ही धूप है, वायु चंवर कर रही है, समस्त वनों की सम्पूर्ण वनस्पतियाँ तुम्हारी आरती के निमित्त फूल की तरह अर्पित हैं। अनहद शब्द भेरी की तरह बज रहा है। हे भवखंडन! तुम्हारी आरती की भव्यता का किस तरह वर्णन किया जा सकता है!